สวัสดีคะ คุณ ขอรบกวนถามเรื่องยา ยา NL 10 เม็ดเล็กๆสีฟ้า ไปซื้อยาไมเกรนมา แล้วทางเภสัชจัดยาชุดแบบ 4 เม็ดมาให้มา มียาเม็ดเล็กๆสีฟ้าอย่างที่ถามข้างต้น เภสัชบอกว่า ยาเม็ดสีฟ้าจะทำให้ง่วง ถ้าอยู่ระหว่างทำงาน เอาเม็ดสีฟ้าออกได้เพราะยาตัวนี้ทำให้ง่วง เวลาปวดไมเกรนกินแล้วจะหายทุกครั้งคะ แต่ช่วงหลังๆมา มีปัญหานอนไม่หลับ เลยไปขอซื้อยาแต่เม็ดสีฟ้า NL 10 มากินคะ พยายามจะกินไม่บ่อยกลัวจะติด อยากทราบว่า ชื่อยาตัวนี้ชื่ออะไรคะ แล้วสามารถกินติดต่อกันสูงสุดได้กี่วันคะ เภสัชบอกว่ายานอนหลับตัวนี้เปนตัวที่ปลอดภัยที่สุดและอ่อนที่สุดแล้ว ไม่อย่างนั้นจะขายทั่วไปแบบนี้ไม่ได้ จริงหรือเปล่าคะ ขอบมากคะ
สวัสดีค่ะ จากข้อมูลที่ให้มา ยังไม่เพียงพอที่จะบอกได้แน่ชัดว่ายาดังกล่าวคือยาอะไรค่ะวิธีการรักษาจะขึ้นอยู่กับความถี่และความรุนแรงของการปวดศีรษะ โดยจะมีทั้งยากลุ่มแก้ปวดเฉียบพลันเช่น แอสไพริน (Aspirin) หรือไอบูโพรเฟน (Ibuprofen) และอื่น ๆ รวมไปถึงยาพาราเซตามอล (Paracetamol) หรือยากลุ่มเออร์กอตเป็นยาที่ผสม 2 ตัวระหว่างยาเออร์โกตามีน Ergotamine และคาเฟอีน (Caffeine) และยากลุ่มทริปแทน (Triptans) เป็นต้นแนะนำการนำยาที่สงสัยดังกล่าวพร้อมฉลากยา ปรึกษาแพทย์และเภสัชกรใกล้บ้านอีกครั้งค่ะ สามารถให้เภสัชจดชื่อยาเป็นภาษาอังกฤษออกมาให้ได้ หรืออ่านข้อมูลเพิ่มเติมของยานั้นๆจากฉลากยาที่แนบมาค่ะ